**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1891/2022

**1108a**

**Spoločná správa**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov** (tlač 1108)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Výbor Národnej rady Slovenskej republiky pre zdravotníctvo** ako gestorský výbor pri rokovaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1108); (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

 Národná rada Slovenskej republiky uznesením č. 1576 z 20. septembra 2022 po prerokovaní vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1108) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre zdravotníctvo

**II.**

 Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval  vládny návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1108) dňa 13. októbra 2022 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 573 z 13. októbra 2022).

 **Výbor Národnej rady Slovenskej republiky pre zdravotníctvo** prerokoval vládny návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1108) dňa 18. októbra 2022 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 162 z 18. októbra 2022).

**IV.**

 Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

**1. V čl. I, 19. bode, § 27d ods. 2** sa slová „predpise, ktorý vydá ministerstvo zdravotníctva“ nahrádzajú slovami „predpise vydanom podľa § 28 ods. 16 písm. b)“.

Legislatívno-technická úprava; nakoľko nejde o splnomocňovacie ustanovenie, je potrebné sa na všeobecne záväzný predpis odkázať vnútorným odkazom*.*

**Výbor NR SR pre zdravotníctvo**

 **gestorský výbor odporúča s c h v á l i ť**

**2. V čl. I, 19. bode, § 27e ods. 8** sa odkaz na poznámku pod čiarou „57aac)“ nahrádza odkazom na poznámku pod čiarou „57ac)“.

Legislatívno-technická úprava; návrh zákona znenie poznámky pod čiarou k odkazu 57aac neobsahuje, avšak je z neho zrejmé, že sa má použiť odkaz na poznámku pod čiarou 57ac zavedenú v čl. I, 3. bode.

**Výbor NR SR pre zdravotníctvo**

**Ústavnoprávny výbor NR SR**

**gestorský výbor odporúča s c h v á l i ť**

**3. V čl. II, 1. bode, § 16 ods. 1** sa odkaz na poznámku pod čiarou „35aao)“ *(3x)* nahrádza odkazom na poznámku pod čiarou „35ac)“ *(3x).*

Legislatívno-technická úprava; zachovanie postupnosti číslovania odkazov na poznámky pod čiarou.

**Výbor NR SR pre zdravotníctvo**

**Ústavnoprávny výbor NR SR**

**gestorský výbor odporúča s c h v á l i ť**

**4. V čl. II, 2. bode, § 16 ods. 2** písm. u) sa odkaz na poznámku pod čiarou „35aao)“ nahrádza odkazom na poznámku pod čiarou „35ac)“*.*

Legislatívno-technická úprava v súvislosti s prečíslovaním odkazu v čl. II, 1. bode.

**Výbor NR SR pre zdravotníctvo**

**Ústavnoprávny výbor NR SR**

**gestorský výbor odporúča s c h v á l i ť**

**5. V čl. II, 3. bode, § 16 ods. 5** písm. i) sa odkaz na poznámku pod čiarou „35aao)“ nahrádza odkazom na poznámku pod čiarou „35ac)“*.*

Legislatívno-technická úprava v súvislosti s prečíslovaním odkazu v čl. II, 1. bode.

**Výbor NR SR pre zdravotníctvo**

**Ústavnoprávny výbor NR SR**

**gestorský výbor odporúča s c h v á l i ť**

**6. V čl. II, 5. bode, § 86zm ods. 1** písm. b) sa odkaz na poznámku pod čiarou „35aao)“ nahrádza odkazom na poznámku pod čiarou „35ac)“*.*

Legislatívno-technická úprava v súvislosti s prečíslovaním odkazu v čl. II, 1. bode.

**Výbor NR SR pre zdravotníctvo**

**Ústavnoprávny výbor NR SR**

**gestorský výbor odporúča s c h v á l i ť**

**7. V čl. II**I sa slová „10. novembra“ nahrádzajú slovami „1. decembra“.

V súvislosti s posunom termínu účinnosti sa vykonajú tieto úpravy v prechodných ustanoveniach:

- v čl. I bode 37 § 38ezd vrátane nadpisu a v čl. II bode 5 nadpise pod § 86zm sa slová „10. novembra“ nahrádzajú slovami „1. decembra“.

- v čl. I bode 37 § 38ezd ods. 2 sa slová „9. novembra“ nahrádzajú slovami „30. novembra“.

- v čl. I bode 37 § 38ezd ods. 3 sa slová „25. novembra“ nahrádzajú slovami „15. decembra“.

- v čl. II bode 5 § 86zm ods. 1 sa slová „20. novembra“ nahrádzajú slovami „10. decembra“.

Navrhuje sa posunutie účinnosti vzhľadom na posunutie procesov a z toho vyplývajúce predĺženie legislatívneho procesu.

**Výbor NR SR pre zdravotníctvo**

 **gestorský výbor odporúča s c h v á l i ť**

**V.**

 Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1108) vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1108) **s c h v á l i ť s pozmeňujúcimi a doplňujúcimi návrhmi.**

1. Spoločná správa obsahuje  **7**  pozmeňujúcich návrhov.

Súčasne výbor navrhol, aby sa

* o bodoch **1 až 7**

hlasovalo **s p o l o č n e**  s návrhom gestorského výboru **s c h v á l i ť.**

 2. Výbor poveril spoločnú spravodajkyňu výborov **Janu Bittó Cigánikovú** predniesť v súlade s § 80 ods. 1 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a súčasne poveril poslanca **Mareka Šefčíka,** člena Výboru Národnej rady Slovenskej republiky pre zdravotníctvo za náhradníka k predmetnému návrhu zákona v prípade neúčasti spravodajcu.

 Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1108a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 170 z 18.októbra 2022.

Bratislava, 18. októbra 2022

**Jana Bittó C i g á n i k o v á, v. r.**

predsedníčka

Výboru Národnej rady Slovenskej republiky

pre zdravotníctvo